is is is is is de is is is is is is is is is is is is is is is is is is is is is is is is is is is is is is is is is is is is is is is sv is is is is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt pt vi is is is is es is is is en is is is is is is is is is is is en is da is es
Spurt og svarað - Landsbankinn
Upplýsingar vegna samruna Landsbankans og Sparisjóðs Vestmannaeyja
Spurt og svarað vegna samruna Landsbankans og Sparisjóðs Norðurlands
Af hverju var tekin ákvörðun um samruna Landsbankans og Sparisjóðs Norðurlands?
Svar: Staða Sparisjóðs Norðurlands hefur um nokkurt skeið verið erfið og það m.a. tvísýnt hvort sjóðurinn næði að uppfylla lögbundnar kröfur um eigið fé. Mikil útlánatöp og mat á virði lánasafns sjóðsins eru helsta ástæða þessa, sem og í annan stað erfitt rekstrarumhverfi lítilla fjármálafyrirtækja. Stjórn Sparisjóðs Norðurlands þurfti því að finna lausnir á fjárhagsvanda sjóðsins og leitaði því tilboða í stofnfé eftir að tilraunir til að auka stofnfé báru ekki árangur.
Stjórn sparisjóðsins og Landsbankinn komust að samkomulagi um samruna félaganna í kjölfar þess að stjórn sjóðsins mat aðkomu bankans hagfelldasta fyrir stofnfjáraðila og viðskiptavini.
Samkomulag um samrunann var gert með hag viðskiptavina, eigenda og skattgreiðendur að leiðarljósi. Landsbankinn er vel undir það búinn að taka yfir rekstur sparisjóðsins og mun leggja áherslu á að samruninn efli þjónustu við viðskiptavini.
Tilkynning frá Landsbankanum vegna samrunans.
Eru allar innstæður í Sparisjóði Norðurlands tryggðar?
Svar: Já, innstæður verða framvegis ávaxtaðar í Landsbankanum og engin ástæða er fyrir innstæðueigendur að óttast um fjármuni sína.
Munu greiðslukortin mín virka (debet- og kreditkort)? Þarf að gefa út ný kort?
Svar: Já, öll greiðslumiðlun mun ganga hnökralaust fyrir sig. Gefa þarf út ný kort þegar fram líða stundir og munu viðskiptavinir fá upplýsingar um hvernig það mun fara fram þegar þar að kemur.
Nota ég áfram netbankann minn hjá Sparisjóði Norðurlands?
Svar: Já, það verður hægt. Þegar fram í sækir mun verða stofnaður aðgangur fyrir alla viðskiptavini sparisjóðsins í netbanka Landsbankans samhliða því sem bankanúmer sparisjóðsins breytast.
Hvert eiga viðskiptavinir að leita með fyrirspurnir sínar?
Svar: Viðskiptavinir leita áfram til sinna viðskiptaútibúa en einnig má leita til Þjónustuvers Landsbankans í síma 410-4000. Viðskiptavinir eru hvattir til að hafa samband ef spurningar vakna. Einnig má senda fyrirspurnir eða ábendingar á info@landsbankinn.is.
Verður einhverjum útibúum Sparisjóðs Norðurlands lokað?
Svar: Landsbankinn hefur lokað útibúinu á Suðureyri. Framtíðarfyrirkomulag á þjónustu í Bolungarvík er í skoðun. Fyrirséð er að áfram verða útibú og afgreiðslur á Dalvík, Kópaskeri, Þórshöfn og á Raufarhöfn. Afgreiðslutími þessara útibúa og afgreiðslna kann að taka breytingum til samræmis við það sem almennt er í sambærilegum einingum í Landsbankanum en nánar verður tilkynnt um það þegar að því kemur.
Verður starfsfólki sagt upp í tengslum við samrunann?
Svar: Já. Einhverjir starfsmenn hafa þegar hætt og fleiri munu hætta í tengslum við þessa sameiningu.
Hvaða þjónusta verður í boði á Þingeyri? (nýtt svar 1. október 2015)
Svar: Þjónustuheimsóknir gjaldkera verða á þriðjudögum milli 15 -16. Í húsnæði bankans.
Er tekið gjald fyrir peningaúttekt með debetkortum Sparisjóðs Norðurlands í hraðbönkum Landsbankans?
Svar: Nei viðskiptavinir með debetkort útgefin af Sparisjóði Norðurlands verða ekki rukkaðir fyrir úttektir í hraðbönkum Landsbankans.
Hvaða þjónusta verður í boði í Bolungarvík?
Svar: Í Bolungarvík verður boðið uppá gjaldkeraþjónustu milli 12:00 og 15:00.
Hefur sameiningin áhrif á starfsemi Póstsins þar sem Pósturinn og Sparisjóður Norðurlands hafa verið í samstarfi?
Svar: Nei, Landsbankinn og Pósturinn eru þegar í samstarfi á fimm stöðum víðs vegar um landið og útibú munu áfram sinna þjónustu þar sem slíkur samstarfssamningur er fyrir hendi, þar til annað verður ákveðið.
Hvað verður um þau fríðindi sem ég hef áunnið mér hjá sparisjóðnum?
Svar: Verið er að meta hvaða vörur og vildarkerfi Landsbankans og Sparisjóðs Norðurlands eru sambærilegar og í kjölfarið verður viðskiptavinum boðin samsvarandi kjör hjá Landsbankanum og þeir höfðu hjá Sparisjóðunum. Viðskiptavinir verða látnir vita eins fljótt og auðið er hvernig framkvæmdinni verður háttað og munu þeir geta gert athugasemdir og komið með óskir um annað fyrirkomulag ef svo ber undir.
Hvað verður um reikningsnúmer mín hjá Sparisjóði Norðurlands?
Svar: Reikningar og reikningsnúmer verða óbreytt þar til annað verður ákveðið en viðskiptavinum er bent á að kynna sér vöru- og þjónustuframboð Landsbankans hér á vef bankans.
Hvert eiga þeir sem eru í greiðsluerfiðleikum að leita?
Svar: Viðskiptavinum er bent á að hafa samband við sitt útibú ef spurningar vakna.
Hvernig er með launagreiðslur og aðrar reglulegar greiðslur inn á reikninginn minn?
Svar: Viðskiptavinir þurfa ekkert að aðhafast vegna þessa. Allar greiðslur sem komu inn á reikninga Sparisjóðs Norðurlands, t.d. laun, greiðslur frá Tryggingastofnun, orlof o.fl. færast sjálfkrafa inn á reikning viðkomandi.
Hvað verður um skuldfærslur sem voru á reikningnum mínum?
Svar: Viðskiptavinir þurfa ekkert að aðhafast vegna þessa.
Munu svæðisbundnir styrktarsamningar standa?
Svar: Landsbankinn heitir því að heiðra svæðisbundna styrktarsamninga við samfélagsleg málefni, að minnsta kosti út þetta ár, en áskilur sér rétt til að endurskoða þá til lengri tíma í góðri sátt við hlutaðeigandi.
Þurfa viðskiptavinir að skrifa undir nýjan samning varðandi innheimtuþjónustu?
Svar: Nei þess þarf ekki, þeir samningar sem þegar hafa verið gerðir við Sparisjóð Norðurlands munu gilda áfram.
Stefna um sölu eigna
Fyrirtæki í eigu bankans
Netbanki viðskiptavina Sparisjóðs Norðurlands
Fyrirtækjabanki viðskiptavina Sparisjóðs Norðurlands
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE